Utenriksminister: Jemen avverget terrorplan
Ifølge statsministerens talsperson skulle flere titalls al-Qaida medlemmer forkle seg som jemenittiske soldater og storme anleggene sist søndag, skriver Reuters. Angrepet ble avverget ved å sørge for ekstra vakthold utenfor terrormålene og forby adgang. - Målet var ta kontrollen over viktige byer i Jemen, som Mukala og Bawzeer. Dette skulle koordineres med angrep fra al-Qaida-medlemmer mot gassanlegg i Shebwa og bombeangrep mot gassledningen i Belhaf, sier statsministerens pressetalsmann, Rajed Badi, tilBBC. Jemens utenriksminister bekrefter informasjonen overfor CBS News. Han avviser å kommentere hvordan planene ble avslørt, og hvorvidt jemenittiske sikkerhetsstyrker har fått bistand fra USA. - Vi har tillit til sikkerhetsstyrkene. De gjør en utmerket jobb, Abu-Bakr Al-Qirbi.Ifølge BBC-korrespondent David Willis har Jemen vært mål for det som hadde vært en komplekst og dristig plan som ville ha gitt al-Qaida kontroll over en viktig del av landets infrastruktur.Ifølge nyhetsbyrået AP skulle det planlagte angrepet være hevn for at al-Qaidas tidligere nestkommanderende, Said al-Shihri, ble drept i kamp med Jemens militære i fjor. Jemenittiske sikkerhetsstyrker er onsdag i svært høy beredskap i frykt for terrorangrep. Stridsvogner og soldater har blitt utplassert for å beskytte mulige terromål. I hovedstaden Sana har de omringet utenlandske amabassader og konsulater, regjeringsbyninger og byens flyplass. Mange droneangrep De siste to dagene har det som antas å være amerikanske droneangrep drept ti personer i Jemen. Alle skal ha tilknytning til al-Qaida. Onsdagens droneangrep, som skal ha drept sju personer i Jemen, var ifølge CBS det femte slike angrepet på to uker. Abu-Bakr al-Qirbi sier til CBS at han ikke har noen informasjon om onsdagens antatte droneangrep, men sier at regjeringen i Jemen støtter angrepene.USA stengte forrige uke 22 ambassader i Midtøsten etter at det kom fram at al-Qaida planla et større angrep på den arabiske halvøy. Amerikanske myndigheter skal ifølgeThe New York Timesha plukket opp en samtale hvor al-Qaida-leder Ayman al-Zawahri beordret lederen i terrorgruppens fløy i Jemen om å utføre et angrep. USA har sett svært alvorlig på truslene, som beskrives som de mest alvorlige siden 11. september-angrepene i 2001. Også andre vestlige land, deriblant Storbritannia og Norge har stengt sine ambassader i Jemens hovedstad Sanaa på grunn av terrortruslene. - I sum så har vi mottatt informasjon fra PST og E-tjenesten som gjør at vi gjør beredskapstiltak. Vi er føre var, sa Utenriksdepartementets pressevakt, Frode Andersen, da den norske ambassaden i Sanaa ble stengt mandag. Obama: Vi må følge med USAs president Barack Obama uttalte seg natt til onsdag norsk tid om de ferske terrortruslene I programet «The Tonight Show». - Terrortruslene i Jemen minner oss på at denne radikale, voldelige ekstremismen fremdeles finnes. Det må vi fortsette å følge med på, sa Obama til programleder Jay Leno.
Jemen har avverget en al-Qaida-plan som gikk ut på å angripe olje- og gassinstallasjoner og en provinshovedstad, ifølge myndighetene i landet.